Bakit itinawag na "Ghost Month" ang Agosto?
Galing sa kulturang Tsino ang paniniwala na Ghost Month ang ikapitong buwan sa kanilang kalendaryo. Kadalasan itong tumatapat sa Agosto.

Tuwing Ghost Month, kumakalawa umano ang mga kaluluwa ng mga patay na kriminal at makasalanan mula sa kanilang pagkakakulong sa impiyerno. Pinaniniwalaan ng mga Tsino na magdudulot ng malas ang mga kaluluwa. Dahil dito, mas nagiging maingat ang mga Tsino sa mga desisyong pampinansyal at pangnegosyo katulad ng pagbili ng bagong ari-arian o paglakbay. 